Somer-oorvloed - Solidariteit WêreldSolidariteit Wêreld
Tuis › 10 minute voor werk Juig › Somer-oorvloed
U versorg die en laat dit reën, U maak dit ryk en vrugbaar. Die riviere van God is vol water; U verskaf graan soos U bepaal het . . . U kroon die jaar met u goeie gawes; in u spore volg daar oorvloed.
– Psalm 65:10, 12
Somer is 'n tyd van oorvloed. Dit is die tyd dat die graansoorte geoes word en die vrugte ryp word. Wanneer God sy hand vir sy kinders oopmaak, gee Hy nooit bietjies-bietjies nie. Hy gee in oorvloed. Hy sorg dat sy kinders niks kortkom nie. "U voed hulle uit die oorvloed van u huis, en laat hulle drink uit strome van vreugde," getuig die digter in Psalm 36:9.
God bied ook sy oorvloed vir jóú aan. Dit is egter jou eie ver­antwoordelikheid om daardie oes op die regte tyd in te samel: materieel en geestelik. As dit finansieel met jou goed gaan, moet jy net onthou dat jou voorspoed God se werk is. Dank Hom dus daarvoor. Maar lyding kan ook vir 'n ryk geestelike oes in jou lewe sorg. Snaaks genoeg, is dit juis in swaarkryjare wanneer jou geestelike oes die oorvloedigste is. Dit is dan wanneer jou geloof 'n groeifase beleef en jy al hoe nader aan God beweeg, omdat jy ontdek dat jy nie sonder Hom kan klaarkom nie.
Here, as ek dink aan die oorvloed wat die somer bring, is ek opnuut dankbaar vir die oorvloed waarmee U my persoonlik seën. Dankie vir elkeen van u gawes.
Nina Smit boeke en ander dagstukkieboeke deur Struik Christian Media is nou beskikbaar by CUM Boeke: https://bit.ly/3iDmmqF]